Source: https://www.riigiteataja.ee/akt/130012016001?leiaKehtiv
Timestamp: 2018-03-24 00:30:03+00:00

Document:
Patendiameti põhimäärus – Riigi Teataja
Patendiameti põhimäärus
Patendiameti põhimäärus - sisukord
§ 1 Patendiameti staatus
§ 3 Ameti nimetus eri keeltes
§ 4 Aruandekohustus
§ 5 Ameti eelarve
§ 6 Ameti sümbolid
§ 9 Ameti põhiülesanded
§ 10 Ameti tegevus põhiülesannete täitmiseks
3 Ameti struktuur ja põhiülesanded
§ 11 Struktuuriüksused
§ 14 Ameti juhtimine
§ 15 Ameti peadirektori pädevus
§ 16 Peadirektori käskkiri
§ 17 Peadirektori asetäitja põhikohustused
§ 18 Ameti ümberkorraldamine või selle tegevuse lõpetamine
RT I, 30.01.2016, 1
Vastu võetud 28.01.2016 nr 5
§ 1. Patendiameti staatus
(1) Patendiamet (edaspidi amet) on tööstusomandi õiguskaitse valdkonnas täidesaatvat riigivõimu teostav ja Vabariigi Valitsuse poliitikat ellu viiv Justiitsministeeriumi (edaspidi ministeerium) valitsemisalas tegutsev valitsusasutus.
(2) Ametil on juhtimisfunktsioon seaduses ettenähtud alustel ja ulatuses.
§ 3. Ameti nimetus eri keeltes
Ameti nimetus on:
1) inglise keeles – The Estonian Patent Office;
2) prantsuse keeles – Office des brevets de l’Estonie;
3) saksa keeles – Estnisches Patentamt;
4) soome keeles – Viron patenttivirasto;
5) vene keeles – Пaтeнтный дeпapтaмeнт Эcтoнии.
§ 4. Aruandekohustus
Amet on aruandekohustuslik valdkonna eest vastutava ministri (edaspidi minister) ees, kes suunab ja koordineerib tema tegevust ning teostab ameti üle teenistuslikku järelevalvet õigusaktidega sätestatud korras.
§ 5. Ameti eelarve
(1) Ameti kulud kaetakse riigieelarvest. Ameti eelarve kinnitab, seda muudab ja eelarve täitmist kontrollib minister.
(2) Lisaks riigieelarvele finantseeritakse ametit ka Maailma Intellektuaalomandi Organisatsiooni, Euroopa Patendiorganisatsiooni ja Siseturu Ühtlustamise Ameti sihtotstarbelistest vahenditest.
(3) Ametil on arvelduskontod riigikassa kontsernikonto koosseisus ja erikontod lõikes 2 nimetatud sihtotstarbeliste vahendite kasutamiseks.
§ 6. Ameti sümbolid
(1) Ametil on väikese riigivapi kujutise ja ameti nimetusega pitsat.
(2) Ametil on registreeritud lipp ja embleem.
(3) Ametil on embleemiga reljeefpitsat.
(4) Ametil on teenetemärgid, mida antakse välja peadirektori kinnitatud statuudi alusel.
Ameti asukoht on Tallinn. Ameti postiaadress on Toompuiestee 7, 15041 Tallinn.
Ameti tegevusvaldkond on tööstusomandi õiguskaitse.
§ 9. Ameti põhiülesanded
1) tööstusomandi esemetele õiguskaitse andmine riigi nimel ning avalikkuse teavitamine õiguskaitse andmisest ja selle kehtivusest;
2) osalemine oma tegevusvaldkonda puudutavate õigusaktide väljatöötamisel ning ettepanekute tegemine nende muutmiseks ja täiendamiseks;
3) osalemine oma tegevusvaldkonnaga seotud poliitika, strateegiate ja arengukavade väljatöötamisel;
4) oma tegevusvaldkonnaga seotud projektide ettevalmistamine ja elluviimine, sealhulgas osalemine rahvusvaheliste projektide ettevalmistamisel ja läbiviimisel;
5) osalemine oma tegevusvaldkonda puudutavate rahvusvaheliste organisatsioonide ja nende töögruppide töös.
§ 10. Ameti tegevus põhiülesannete täitmiseks
1) võtab vastu ja menetleb tööstusomandi esemete registreerimise taotlusi ja rahvusvahelisi registreeringuid;
2) peab tööstusomandi õiguskaitse registreid ja riiklikku patendivolinike registrit;
3) annab riigi nimel välja tööstusomandi kaitse dokumente;
4) annab välja ametlikke perioodilisi väljaandeid;
5) esindab riiki rahvusvahelisel suhtlemisel tööstusomandi valdkonnas õigusaktidega ettenähtud korras;
6) teeb koostööd rahvusvaheliste tööstusomandi organisatsioonidega ning esindab riiki selles töös;
7) teeb koostööd teiste riikide tööstusomandi õiguskaitse institutsioonidega;
8) osaleb tööstusomandialase tegevuse edendamisel;
9) annab konsultatsioone tööstusomandi õiguskaitse valdkonnas;
10) teeb koostööd teiste valitsusasutuste, ülikoolide ja teiste haridusasutuste, kohaliku omavalitsuse üksuste organite, sihtasutuste ja mittetulundusühingute, ettevõtlus- ja tarbijaorganisatsioonidega ning teiste riikide vastavate asutuste ja rahvusvaheliste organisatsioonidega;
3. peatükk Ameti struktuur ja põhiülesanded
§ 11. Struktuuriüksused
(1) Ameti struktuuriüksused on patendiosakond, kaubamärgiosakond, registriosakond ning finants- ja haldusosakond. Lisaks võivad ameti struktuuri kuuluda ametnikud või töötajad, kes ei ole ühegi struktuuriüksuse koosseisus, vaid alluvad vahetult peadirektorile.
(2) Ameti teenistuskohtade koosseisu kehtestab minister või tema volitatud peadirektor.
Struktuuriüksust juhib peadirektori asetäitja, osakonnajuhataja või peadirektori poolt määratud ametnik, kes vastutab struktuuriüksusele pandud ülesannete täitmise eest.
(1) Registriosakonna põhiülesanded on:
1) tööstusomandi õiguskaitse registrite ja riikliku patendivolinike registri pidamine;
2) tööstusomandi õiguskaitse taotluste vastuvõtmine ja menetlusse suunamine ning vajaduse korral edastamine rahvusvahelistele organisatsioonidele;
3) vajalike taotlusdokumentide olemasolu kontrollimine ja eeltöötlemine;
4) taotluste menetluse ja registri kohta käiva kirjavahetuse vastuvõtmine, registreerimine ja väljastamine;
5) tööstusomandi õiguskaitse dokumentide väljastamine taotlejale;
6) teabe väljastamine tööstusomandi registritest;
7) taotlusi ja registreeringuid puudutavate dokumentide esitamise tähtaegadest kinnipidamise kontroll;
8) taotluste esitamise kohta konsultatsioonide andmine;
9) riiklike kaitsedokumentide vormistamine ja väljastamine;
10) tööstusomandi õiguskaitse statistiliste aruannete koostamine ja perioodiline edastamine rahvusvahelistele organisatsioonidele;
11) ameti ametlike väljaannete koostamine;
12) patendikirjelduste ja kasuliku mudeli kirjelduste avalikustamine.
(2) Patendiosakonna põhiülesanded on:
1) patenditaotluste menetlemine ja ekspertiis;
2) otsuste tegemine ameti nimel;
3) patendikirjelduse ja kasuliku mudeli kirjelduse ettevalmistamine avalikustamiseks;
4) patenditaotluse avaldamiseks ettevalmistamine;
5) kasuliku mudeli registreerimise taotluste menetlemine;
6) rahvusvaheliste taotluste (PCT-taotluste) riigisisene menetlemine;
7) riigi siseseks patenditaotluseks või kasuliku mudeli registreerimise taotluseks muudetud Euroopa patenditaotluse menetlemine;
8) patendi standardotsingute ja eriotsingute tegemine tellimuse alusel;
9) mikrolülituse topoloogia registreerimise taotluste menetlemine;
10) taotluste prioriteedinõuet tõendavate dokumentide väljaandmine;
11) muutmisettepanekute tegemine nende õigusaktide ettevalmistamisel või muutmisel, mis puudutavad patente, kasulikke mudeleid ja mikrolülituse topoloogiat;
12) ameti esindamine ministeeriumi tööstusomandi apellatsioonikomisjonis ja kohtus kaebuste läbivaatamisel, kui need puudutavad patente, kasulikke mudeleid ja mikrolülituse topoloogiat;
13) patendi, kasuliku mudeli ja mikrolülituse topoloogia õiguskaitse konsultatsioonide andmine.
(3) Kaubamärgiosakonna põhiülesanded on:
1) kaubamärgi registreerimise taotluste ja rahvusvaheliste registreeringute menetlemine ja ekspertiis;
3) tööstusdisainilahenduse registreerimise taotluste ja rahvusvaheliste registreeringute menetlemine;
4) geograafilise tähise registreerimise taotluste menetlemine;
5) taotluste prioriteedinõuet tõendavate dokumentide väljaandmine;
6) muutmisettepanekute tegemine nende õigusaktide ettevalmistamisel või muutmisel, mis puudutavad kaubamärkide, tööstusdisainilahenduste ja geograafiliste tähiste kaitset;
7) ameti esindamine ministeeriumi tööstusomandi apellatsioonikomisjonis ja kohtutes kaebuste läbivaatamisel, kui need puudutavad kaubamärkide, tööstusdisainilahenduste ja geograafiliste tähiste kaitset;
8) kaubamärgi, tööstusdisainilahenduse ja geograafilise tähise õiguskaitse konsultatsioonide andmine.
(4) Finants- ja haldusosakonna põhiülesanded on:
1) juhtkonna ja struktuuriüksuste teenindamine finantsarvestuse, halduse, personali, õiguse ja kommunikatsiooni valdkonnas ameti põhitegevusega seotud ülesannete täitmise eesmärgil;
2) tööstusomandi õiguskaitset käsitleva info kogumine, säilitamine, töötlemine, vahendamine ja levitamine;
3) avalike suhete ja avalikkuse teavitamise korraldamine;
4) ametlike väljaannete, menetlus-, registri- ja muude dokumentide toimetamine;
5) koostöö tegemine rahvusvaheliste tööstusomandi organisatsioonidega ja teiste riikide tööstusomandi õiguskaitse institutsioonidega;
6) tööstusomandikaitse teadlikkuse suurendamiseks teavitusürituste korraldamine;
7) tööstusomandi õigusaktide analüüsimine, nende muutmiseks ettepanekute tegemine ning eelnõude koostamine;
8) kvaliteedisüsteemi toimimise tagamine;
9) õigusnõustamine;
10) meetmete kavandamine õigusaktide toimimise kindlustamiseks ning kehtivatest õigusaktidest kinnipidamise kontrollimine;
11) ameti valduses oleva riigivara ja vahendite haldamise ning riigihangete korraldamine;
12) asjaajamise, dokumendihalduse ja arhiivi pidamise korraldamine;
13) tööks vajalike töövahendite ja inventari hankimine;
14) personalitöö ja koolituse korraldamine;
15) tööohutus- ja töötervishoiutegevuse korraldamine;
16) finantstöö ja aruandluse korraldamine;
17) eelarve koostamine, eelarve täitmise korraldamine ja kontrollimine;
18) toimingute eest tasutavate riigilõivude kontrolli ja aruandluse ning rahvusvahelistele organisatsioonidele tasude õigeaegse ülekandmise korraldamine;
19) rahvusvaheliste tööstusomandi organisatsioonide projektide kaasfinantseerimise, finantsarvestuse ja -aruandluse korraldamine.
§ 14. Ameti juhtimine
§ 15. Ameti peadirektori pädevus
1) juhib ameti tööd, otsustab ameti pädevusse kuuluvate ülesannete täitmise ja korraldab seda ning vastutab ameti tegevuse tulemuste eest;
3) kinnitab struktuuriüksuste põhimäärused, ameti asjaajamise korra, töökorralduse reeglid, ametijuhendid ja muud töökorraldusdokumendid;
4) nimetab ametikohale ja vabastab ametikohalt ameti koosseisu kuuluvad ametnikud ning määrab ametnike palgad;
5) sõlmib, muudab ja lõpetab töölepingud ameti töötajatega;
6) teostab järelevalvet ameti ametnike ja töötajate toimingute üle õigusaktidega ettenähtud korras;
7) määrab ameti ametnikele distsiplinaarkaristusi;
11) kehtestab ameti pitsati kasutamise korra ja tagab selle järgimise;
12) õigusaktidega ettenähtud juhtudel kirjutab alla tööstusomandi õiguskaitse dokumentidele;
15) on esimese allkirja õigusega ameti panga- ja raamatupidamisdokumentidel, määrab teised allkirjaõiguslikud ametnikud;
§ 16. Peadirektori käskkiri
Ameti peadirektor annab seaduse, Vabariigi Valitsuse määruse või korralduse ning ministri määruse või käskkirja alusel teenistusalastes küsimustes käskkirju.
§ 17. Peadirektori asetäitja põhikohustused
1) juhib ja korraldab finants- ja haldusosakonna tööd;
2) koordineerib ja korraldab ameti arengukavade väljatöötamist lähtuvalt ministeeriumi strateegiast ja poliitikast;
3) käsutab peadirektori antud pädevuse piires ameti eelarvevahendeid, jälgib eelarve täitmist ning vastutab ameti eelarve täpse ja otstarbeka täitmise eest;
4) korraldab ameti aastaeelarve eelnõu kohta käivate ettepanekute ettevalmistamist;
5) sõlmib ameti nimel peadirektori antud volituse piires lepinguid;
7) esindab ametit oma pädevuse ja peadirektorilt saadud volituse piires;
8) teeb ettepanekuid finants- ja haldusosakonna ametnike ja töötajate palga määramiseks või töötasu kokkuleppimiseks, ametnikele distsiplinaarkaristuste määramiseks;
9) korraldab tööstusomandikaitse teadlikkuse edendamist;
10) täidab muid peadirektori antud ülesandeid;
11) teeb koostööd kinnisvara haldajatega ameti kasutuses olevate hoonete ja ruumide kasutamisel;
12) korraldab ja koordineerib kahepoolset koostööd rahvusvaheliste tööstusomandi organisatsioonidega.
§ 18. Ameti ümberkorraldamine või selle tegevuse lõpetamine
Justiitsministri 3. jaanuari 2012. a määrus nr 18 „Patendiameti põhimäärus” tunnistatakse kehtetuks.

References: § 1

§ 3

§ 4

§ 5

§ 6

§ 9

§ 10

§ 11

§ 14

§ 15

§ 16

§ 17

§ 18

§ 1

§ 3

§ 4

§ 5

§ 6

§ 9

§ 10

§ 11

§ 14

§ 15

§ 16

§ 17

§ 18